Den 25-årige Stine Søholt bliver efter en julefrokost samlet op af en bil med tre unge mænd, der tilbyder at køre hende hjem. De truer hende til sex - og de voldtager hende på skift, fortæller hun. Men de unge mænd afviser anklagerne. Stine ville selv, siger de. Dermed er sagen en af de hundredvis af sager om voldtægt i Danmark, hvor det er påstand mod påstand. Stine Søholt har nu i fire år kæmpet for at få de unge mænd dømt for voldtægt, og sagen er ikke slut endnu. Tilrettelæggelse: Kay Bæckmann Udløber: 30. jul 2021